
Kábítószer-kereskedelem és drogok gazdasági hatásai a 21. században

Kulcsszavak: kereskedelem; piac; kereslet; kínálat; gazdasági hatás
A dolgozat célja az, hogy feltárja és elemezze a kábítószer-kereskedelmet, fogyasztást és az ezt körülvevő jelenségek gazdasági következményeit a 21. századi társadalmakban. A dolgozat ezen belül olyan témaköröket is érint, mint például a függőség és annak gazdaságtana, drog-politikák vagy éppen az éves szinten több százezrek életét követelő drog-válságok.
Sohasem volt még ennyire releváns és fontos téma a kábítószer fogyasztás mint napjainkban. Évről évre egyre többen halnak meg kábítószer okozta túladagolásban, a kábítószerpiac évi forgalmát több mint 500 milliárd dollárra becsülik – ez az összeg meghaladja a világon évente eladott új személyautók összértékét. Ezek a kábítószerek országok gazdaságait teszik tönkre, mégis egyre több ország dönt manapság ezen drogok dekriminalizálása mellett. Vajon ezek a döntések bizonyulhatnak hatásos fellépésnek a drogok ellen, vagy inkább negatív hatásokat eredményeznek? Érdemes e fegyverrel felvenni a harcot a kínálati oldallal szemben, vagy a keresleti oldalt fontosabb kezelni?
A 21. században egyre inkább fókuszba kerül, a produktivitást növelő drogok hatása a munkaerő piacon. Az Egyesült Államokban 2022-ben rekordmagasságig ugrott az Adderallhoz köthető receptek száma, mely egy olyan gyógyszer, amit több tízmillió amerikai használ a figyelem és a koncentráció javítására. Az év végére az amerikai gyógyszertárak nagyrészéből elfogyott és országos hiány lett belőle. Ezzel közel egyidejűleg, az amerikai termelékenységet mérő mutató szerint, 2023 első negyedévében az óránkénti termelés 3%-kal csökkent. Vajon van összefüggés a két eset között? Ha igen, akkor valóban használnak ezek a drogok, vagy csak romba döntenek?
Dolgozatom zárásaként empirikus kutatást végeztem a drogpiaccal kapcsolatban. Azt elemeztem, hogy a kábítószer-kereskedelem és annak következtében a drogtúladagolások száma, inkább keresleti, vagy kínálati probléma-e, mely dolgozatom legfontosabb kérdése volt.



